Diari Oficial de la Generalitat Valenciana


Sumari del DOGV 9041, del 15-03-2021 (2021/2704)

Informació pública de l'alçament d'actes prèvies a l'ocupació de les finques afectades pel Projecte «Línia aèria trifàsica a 20 kV doble circuit LA 180 (147-AL1/34-ST1A) L-16 i L-17 de la ST Rambleta des de ST Rambleta fins al suport existent número 590056, de les línies L07 i L08 de la ST Moncofa, en el terme municipal de la Vall d'Uixó». Expedient ATLINE/2018/62/12-JUEXPR/2019/8/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2704


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'alçament d'actes prèvies a l'ocupació de les finques afectades pel Projecte «Línia aèria trifàsica a 20 kV doble circuit LA 180 (147-AL1/34-ST1A) L-16 i L-17 de la ST Rambleta des de ST Rambleta fins al suport existent número 590056, de les línies L07 i L08 de la ST Moncofa, en el terme municipal de la Vall d'Uixó». Expedient ATLINE/2018/62/12-JUEXPR/2019/8/12. [2021/2704]  
En data 18 de juliol de 2019, el cap del Servei Territorial d'Indústria i Energia de Castelló va dictar resolució per la qual va autoritzar I-DE Redes Eléctricas Inteligentes, SAU (abans Iberdrola Distribució Elèctrica, SAU) i va declarar, en concret, la utilitat pública del projecte «línia aèria trifàsica a 20 kV doble circuit LA 180 (147-AL1/34-ST1A) L-16 i L-17 de la ST Rambleta des de ST Rambleta fins al suport existent núm. 590056, de les línies L07 i L08 de la ST Moncofa, en el terme municipal de la Vall d'Uixó (Castelló)».  
  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la seua urgent ocupació a l'efecte de l'article 52 de la Llei d'expropiació forçosa i 149 del RD 1955/2000, d'1 de desembre.  
  
En virtut d'això, el cap del Servei Territorial d'Indústria i Energia de Castelló, en compliment del que es disposa en l'esmentat article 52 de la Llei d'expropiació forçosa, notifica als titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si escau, les d'ocupació definitiva.  
En data 20 de març de 2020, a causa de la declaració de l'estat d'alarma per a la gestió de la situació de la crisi sanitària de la pandèmia Covid-19, es va resoldre ajornar la convocatòria prevista per al 26 de març de 2020, publicada en el DOGV número 8750, de data 27 de febrer de 2020, per a l'alçament d'actes prèvies a l'ocupació.  
El nou alçament d'actes tindrà lloc el dia 7 d'abril de 2021, en el Centre Cultural Palau de Vivel, a la Vall d'Uixó, a partir de les 09.00 hores.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, podran anar acompanyats dels seus perits i un notari, si ho estimen oportú, amb despeses a la seua costa.  
L'ordre d'alçament d'actes es comunicarà a cada interessat mitjançant l'oportuna cèdula de citació, la relació de titulars convocats figura en el tauler d'edictes de l'ajuntament assenyalat i en l'annex.  
  
Cal significar que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions publiques, de notificació als titulars desconeguts o amb domicili ignorat o a aquells en què, intentada la notificació, no s'ha pogut efectuar. En l'expedient expropiatori, I-DE Redes Eléctricas Inteligentes, SAU, assumirà la condició de beneficiària.  
  
Castelló de la Plana, 22 de febrer de 2021.- El cap del Servei Territorial d- Industria i Energía: Gerardo Nebot García.